**UPUTSTVO ZA PODNOSIOCE PRIJAVE**

|  |
| --- |
| **TRANSFER ZA OBLAST NAUKE OD ZNAČAJA ZA FEDERACIJU BIH****Javni poziv za finansiranje/sufinansiranje programa i projekata u oblasti nauke u 2025. godini** |
| 1 | **Opis problema u određenoj oblasti koja je predmet finansiranja** | Unapređivati naučno-istraživačku i istraživačko-razvojnu djelatnost u Federaciji BiH. |
| 2 | **Opći i posebni ciljevi Programa, koji je predmet javnog poziva, i prioriteti sa osnovnim i specifičnim programskim oblastima za dodjelu budžetskih sredstava** | Podrška realizaciji projekata koji doprinose jačanju javne svijesti o ulozi i značaju nauke u ostvarivanju društvenog i privrednog prosperiteta i neophodnosti povećanja ulaganja u razvoj nauke. Podrška organizaciji domaćih i međunarodnih naučnih skupova, bibliotečkoj djelatnosti za potrebe istraživanja, popularizaciji nauke i promociji rezultata naučno-istraživačkog rada. Podrška razvoju kompetencija naučnika istraživača te naučnom usavršavanju istraživača i njihovom aktivnom uključivanju u Evropski istraživački prostor (EIP). |
| 3 | **Ukupna vrijednost Programa i iznosi predviđeni za pojedine programske oblasti, najniži i najviši finansijski iznos koji može biti dodijeljen za pojedini program ili projekt i po mogućnosti očekivani broj programa ili projekata koji će se finansirati iz Programa, odnosno pojedinih programskih oblasti** | **Ukupna vrijednost Programa: 1.500.000,00 KM**Iznosi predviđeni za pojedine programske oblasti:* **Program 1**: ukupna vrijednost: 300.000,00 KM

a) u kategoriji „vrhunski naučni časopisi“ u minimalnom iznosu od 5.000,00 KM i maksimalnom iznosu do 10.000,00 KM po projektu.b) u kategoriji „naučni časopisi u razvoju“ u minimalnom iznosu od 2.500,00 KM i maksimalnom iznosu do 4.000,00 KM po projektu.* **Program 2**: ukupna vrijednost: 300.000,00 KM

minimalni iznos: 5.000,00 KM, maksimalni iznos: 10.000,00 KM* **Program 3**: ukupna vrijednost: 300.000,00 KM

minimalni iznos: 2.500,00 KM, maksimalni iznos: 8.000,00 KM* **Program 4**: ukupna vrijednost: 200.000,00 KM

minimalni iznos: 3.000,00 KM, maksimalni iznos: 6.000,00 KM* **Program 5**: ukupna vrijednost: 150.000,00 KM,

minimalni iznos: 2.000,00 KM, maksimalni iznos: 4.000,00 KM* **Program 6**: ukupna vrijednost: 250.000,00 KM
1. Za naučno usavršavanje na doktorskom studiju u iznosu od 5.000,00 KM,
2. Za naučno usavršavanje na postdoktorskom studiju u minimalnom iznosu od 2.500,00 KM i maksimalnom iznosu do 6.000,00 KM po projektu.

Ukoliko podnosilac aplikacije (pravna ili fizička osoba) koji aplicira na neki od programa Javnog poziva traži iznos manji od minimalno predviđenog ili veći od maksimalno dozvoljenog po pojedinačnim programima Javnog poziva, njegova prijava se neće razmatrati. |
| 4 | **Potencijalni podnosioci prijava (ciljna grupa) koji imaju pravo da podnesu prijavu** | * **Program 1**:

Visokoškolske ustanove koje izdaju naučne časopise, naučno-istraživačke organizacije osnovane prema zakonima o naučno-istraživačkoj djelatnosti koje izdaju naučne časopise, odabrani prema rezultatima javnog poziva* **Program 2**:

Visokoškolske ustanove, naučno-istraživačke organizacije osnovane prema zakonima o naučno-istraživačkoj djelatnosti, odabrani prema rezultatima javnog poziva * **Program 3**:

Istraživači-pojedinci aktivni studenti na trećem ciklusu visokog obrazovanja (doktorski studij); istraživači pojedinci s postignutim stepenom doktora nauka ili doktora umjetnosti ili magistra nauka ili magistra umjetnosti; istraživači pojedinci s važećim izborom u naučna ili naučno-nastavna ili umjetničko-nastavna zvanja, odabrani prema rezultatima javnog poziva* **Program 4**:

Udruženja građana, fondacije, studentske organizacije i asocijacije, štampani i elektronski mediji, neprofitne organizacije koje se bave popularizacijom nauke, odabrani prema rezultatima javnog poziva * **Program 5**:

Visokoškolske ustanove (sa svojim bibliotekama u sastavu), naučno-istraživačke organizacije osnovane prema zakonima o naučno-istraživačkoj djelatnosti (sa svojim bibliotekama u sastavu), samostalne biblioteke (ako su osnovane kao javne, visokoškolske, univerzitetske ili specijalne biblioteke), odabrani prema rezultatima javnog poziva* **Program 6**:

Istraživači-pojedinci upisani na treći ciklus visokog obrazovanja (doktorski studij); istraživači pojedinci s postignutim stepenom doktora nauka ili doktora umjetnosti, odabrani prema rezultatima javnog poziva |
| 5 | **Prihvatljive aktivnosti za provođenje programa ili projekta** | Isključivo aktivnosti u cilju realizacije projekta, koje su navedene u projektnom planu za svaki od programa u skladu sa kriterijima Javnog poziva. |
| 6 | **Prihvatljivi troškovi koji se mogu finansirati dodijeljenim sredstvima** | * **Program 1**:

1. Naknade (naknade osobama zaposlenim kod podnosioca aplikacije)2. Troškovi nabavke opreme i stalnih sredstava u obliku prava(nabavka softvera /licence/ i drugih prava i dodatne opreme)3. Troškovi nabavke materijala i sitnog inventara 4. Ugovorene i druge posebne usluge (plaćanje usluga fizičkim/pravnim osobama).* **Program 2**:

1. Putni troškovi (prijevoz, smještaj) 2. Ugovorene i druge posebne usluge (plaćanje usluga fizičkim/pravnim osobama).* **Program 3**:

1. Putni troškovi (prijevoz, smještaj, dnevnice i/ili ishrana) 2. Troškovi nabavke opreme i stalnih sredstava u obliku prava(nabavka softvera /licence/ i drugih prava i dodatne opreme)3. Troškovi nabavke materijala, sitnog inventara i literature 4. Ugovorene i druge posebne usluge (plaćanje usluga pravnim osobama: kotizacija i objave načnog rada; naknade za provođenje laboratorijskih i sličnih ispitivanja; kopiranje, skeniranje i umnožavanje materijala).* **Program 4**:

1. Ugovorene i druge posebne usluge (plaćanje usluga pravnim osobama, plaćanje usluga fizičkim osobama do 1.000,00 KM).2. Putni troškovi (smještaj)3. Troškovi nabavke materijala i sitnog inventara * **Program 5**:

1. Troškovi nabavke opreme i stalnih sredstava u obliku prava(nabavka softvera /licence/ i drugih prava i dodatne opreme/publikacija)2. Ugovorene i druge posebne usluge (plaćanje usluga pravnim osobama)* **Program 6**:

1. Putni troškovi (prijevoz, smještaj, dnevnice i/ili ishrana)2. Troškovi nabavke opreme i stalnih sredstava u obliku prava(nabavka softvera /licence/ i drugih prava i dodatne opreme)3. Troškovi nabavke materijala i sitnog inventara (potrošni materijal)4. Ugovorene i druge posebne usluge (plaćanje usluga pravnim licima: kotizacija i naknada za objavljivanje načnog rada; naknade za provođenje laboratorijskih i sličnih ispitivanja; kopiranje, skeniranje i umnožavanje materijala)Predviđeni prihvatljivi troškovi po pojedinačnim programima su detaljno razrađeni u obrascima finansijskog plana. |
| 7 | **Procent ili iznos sredstava koji se odnosi na finansiranje administrativnih troškova** | Maksimalno do 1% od ukupno dodjeljenog iznosa za pojedini program po Javnom pozivu (poštarina, bankarske naknade). |
| 8 | **Neprihvatljivi troškovi koji se ne mogu finansirati dodijeljenim sredstvima** | - Troškovi koji nisu navedeni pod tačkom 6. ovog Uputstva.- Aktivnosti koje nisu u cilju realizacije projekta i koje nisu navedene u projektnom planu. |
| 9 | **Pravila vidljivosti (promocija programa, projekata i rezultata) koja se trebaju poštovati u provođenju programa ili projekta** | * Ministarstvo, u zavisnosti od veličine i značaja programa koji se provodi, promovira rezultate programa naglašavajući postignute rezultate i promjene koje su rezultat provođenja programa.
* Korisnici sredstava imaju obavezu objaviti informaciju da je Ministarstvo finansiralo ili sufinansiralo program ili projekt, osim ako Ministarstvo ne odluči drukčije.
* Rezultati se mogu objavljivati na različite načine: na službenim internet stranicama, putem medija, brošura, konferencija na određenu temu i publikacija vezanih uz određeni program.
* Svi projekti koji budu odobreni u okviru ovog programa i realizirani u decembru 2025. godine smatrat će se integralnim dijelom programa obilježavanja ovogodišnjeg Dana nauke u Federaciji BiH, te su aplikanti kojima budu dodjeljena sredstva obavezni da to navedu u svojim promotivnim i drugim projektnim materijalima namjenjenim javnosti, kao i u medijskim istupima, te o tome informišu Ministarstvo.
 |
| 10 | **Opis postupka administrativne provjere (selekcije) prijave** | Komisija za selekciju prijava ima zadatak da:* evidentira sve prijave zaprimljene od nadležnog sektora,
* utvrdi blagovremenost i potpunost zaprimljenih prijava,
* provjeri ispunjenost formalnih uslova propisanih javnim pozivom,
* vodi zapisnik o svome radu,
* sačini izvještaj o selekciji prijava i isti dostavi nadležnom sektoru.
* Izvještaj o selekciji prijava mora sadržavati spisak svih formalno ispravnih (potpunih i odgovarajućih) i svih formalno neispravnih (nepotpunih i neodgovarajućih) prijava.
* Nadležni sektor će, nakon što zaprimi izvještaje, na web stranici Ministarstva www.fmon.gov.ba objaviti evidencije formalno ispravnih (potpunih i odgovarajućih) prijava i evidencije formalno neispravnih (nepotpunih i neodgovarajućih) prijava.
* Uz evidencije formalno neispravnih (nepotpunih i neodgovarajućih) prijava, nadležni sektor će navesti razloge zbog kojih je prijava neispravna (nepotpuna ili neodgovarajuća), te način i rokove za postupanje korisnika (mogućnost dopune ili prigovora).
* Rokovi za dopunu ili prigovor ne mogu biti duži od 8 dana od dana objave evidencije na web stranici Ministarstva, a dužinu roka određuje nadležni sektor.
* U slučaju da podnositelj prijave koji je obaviješten o mogućnosti dopune prijave ne izvrši dopunu u ostavljenom roku ili izvrši neodgovarajuću dopunu prema ocjeni Komisije za selekciju prijava, neće imati mogućnost naknadne dopune niti prigovora, odnosno neće moći dalje sudjelovati u proceduri dodjele sredstava po javnom pozivu.
* Aplikanti čije su prijave formalno neispravne, a kojima nije ostavljena mogućnost dopune, mogu izjaviti prigovor.
* Nadležni sektor dostavlja Komisiji za ocjenjivanje prijava isključivo formalno ispravne i potpune prijave po javnom pozivu.
 |
| 11 | **Opis postupka odabira programa i projekata koji će biti finansirani** | Ocjenjivanje prijava pristiglih putem javnog poziva vrši Komisija za ocjenjivanje prijava prema kriterijima utvrđenim javnim pozivom i Odlukom o usvajanju programa utroška sredstava s kriterijima raspodjele sredstava tekućih transfera utvrđenih Budžetom Federacije Bosne i Hercegovine Federalnom ministarstvu obrazovanja i nauke.Komisija za ocjenjivanje prijava ima zadatak da:* preuzme od nadležnog sektora formalno ispravne prijave po javnom pozivu,
* ocijeni sve preuzete prijave prema kriterijima utvrđenim javnim pozivom,
* vodi zapisnik o radu,
* sačini izvještaj sa zbirnom rang listom ocjenjenih prijava i iste dostavi nadležnom sektoru.
* Nadležni sektor, nakon razmatranja liste svih ocijenjenih prijava, za svaki javni poziv daje prijedlog za raspodjelu budžetskih sredstava ministrici, a po usvajanju prijedloga priprema zbirnu odluku o dodjeli sredstava.
 |
| 12 | **Razlozi, rokovi i način podnošenja i rješavanja prigovora** | Prigovori na I fazu (selekcija prijava) se mogu uložiti u roku od osam dana od dana objave na web stranici Ministarstva.Prigovori na II fazu (rezultati) se mogu uložiti u roku od petnaest dana od dana objave na web stranici Ministarstva.Prigovori se podnose pismeno na adresu Federalnog ministarstva obrazovanja i nauke na način opisan pod tačkom 16. ovog Uputstva. |
| 13 | **Opis postupka ugovaranja odabranih programa i projekata** | Federalna ministrica obrazovanja i nauke donosi zbirnu odluku o dodjeli budžetskih sredstava i potpisauje posebne ugovore o realizaciji dodijeljenih sredstava, kojim se regulišu načini i rokovi utroška sredstava i izvještavanje. |
| 14 | **Opis postupka praćenja provođenja programa ili projekata** | U skladu sa ugovorom o realizaciji projekta, korisnik je obavezan dostaviti izvještaj sa dokazima o namjenskom utrošku sredstava. Ukoliko Korisnik sredstava ne dostavi izvještaj o namjenskom utrošku dodijeljenih sredstava u predviđenom roku Ministarstvo šalje Opomenu sa instrukcijom o povratu sredstava.  |
| 15 | **Okvirni kalendar provođenja svih postupaka** | Maj-novembar 2025. godine |
| 16 | **Datum objave javnog poziva i rok za podnošenje prijava, adresa i način dostave prijave programa ili projekta, te rokovi i način komunikacije sa davaocem budžetskih sredstava tokom trajanja javnog poziva** | **Datum objave Javnog poziva: 15.05.2025. godine****Rok za podnošenje prijava: 05.06.2025. godine****Način dostave prijave programa ili projekta:**Aplikacijski obrazac sa prilozima obavezno se podnosi na protokol Ministarstva ili putem pošte na adresu Ministarstva. Obavezno na koverti navesti podatke pošiljaoca.**Adresa:** FEDERALNO MINISTARSTVO OBRAZOVANJA I NAUKEDr. Ante Starčevića bb (Hotel „Ero“)88 000 MostarSa napomenom: „Za Javni poziv OBLAST NAUKE, Program broj:\_\_\_\_ – ne otvarati“Osim slanja aplikacijskog obrasca, finansijskog plana i ostale predviđene dokumentacije poštom na adresu Ministarstva, podnosilac aplikacije dužan je popunjen aplikacijski obrazac, te popunjen obrazac finansijskog plana, dostaviti putem elektronske pošte na adresu: prijave@fmon.gov.ba najkasnije do isteka roka prijave na Javni poziv.**Rokovi i način komunikacije sa davaocem budžetskih sredstava tokom trajanja javnog poziva:**Način komunikacije s Federalnim ministarstvom obrazovanja i nauke za vrijeme trajanja Javnog poziva odvija se na tri načina: 1. Upitima i dopisima poslanim na adresu elektronske pošte: prijave@fmon.gov.ba ,2. Na sastancima uživo u prostorijama Ministarstva, uz prethodnu najavu putem iste e-mail adrese, petkom između 10 i 12 h, najkasnije do 30. 5. 2025,3. Objavom najčešćih pitanja i odgovora na internetskoj stranici Ministarstva – www.fmon.gov.ba.  |
| 17 | **Dodatne napomene** | * U skladu sa članom 57. Zakona o budžetima u Federaciji BiH („Službene novine Federacije BiH“, br. 102/13, 9/14, 13/14, 8/15, 91/15, 102/15, 104/16, 5/18, 11/19, 99/19 i 25a/22), korisnici sredstava koji prema evidencijama Ministarstva do zaključenja ovih javnih poziva nisu dostavili Izvještaj o namjenskom utrošku sredstava, odnosno nisu opravdali sredstva dodijeljena u prethodnom periodu, a bili su dužni to učiniti, ne ispunjavaju uvjete za dodjelu sredstava po ovim javnim pozivima, te se njihove prijave neće razmatrati, a Ministarstvo će biti prisiljeno da putem nadležnih organa poduzme odgovarajuće mjere u skladu sa zakonom, u cilju zaštite i namjenskog utroška dodijeljenih javnih sredstava.
* Sredstva za finansiranje/sufinansiranje programa i projekata dodjeljivat će se u skladu sa Odlukom o usvajanju programa utroška sredstava s kriterijima raspodjele sredstava tekućih transfera utvrđenih Budžetom Federacije Bosne i Hercegovine za 2025. godinu Federalnom ministarstvu obrazovanja i nauke („Službene novine Federacije BiH“, broj 31/25).
* Sastavni dio ovog Javnog poziva čine aplikacijski obrasci za svaki od programa, Kriteriji za ocjenjivanje i Uputstvo za podnosioce prijave.
* Ukoliko podnosilac aplikacije (pravna ili fizička osoba) koji aplicira na neki od programa Javnog poziva u potpunosti ne ispuni ili ne potpiše ili ne ovjeri aplikacijski obrazac ili finansijski plan, njegova prijava se neće razmatrati.
* Ukoliko podnosilac aplikacije (pravna ili fizička osoba) koji aplicira na neki od programa Javnog poziva ne dostavi popunjen i ovjeren aplikacijski obrazac i finansijski plan elektronskim putem na navedenu e-mail adresu u predviđenom roku, njegova prijava se neće razmatrati.
* Ukoliko podnosilac aplikacije (pravna ili fizička osoba) koji aplicira na neki od programa Javnog poziva dostavi više prijedloga od broja predviđenog Javnim pozivom (ovisno o programu), njegova prijava se neće razmatrati.
* Ukoliko podnosilac aplikacije (pravna ili fizička osoba) koji aplicira na neki od programa Javnog poziva traži iznos manji od minimalno predviđenog ili veći od maksimalno dozvoljenog po pojedinačnim programima Javnog poziva, njegova prijava se neće razmatrati.
* Ukoliko podnosilac aplikacije (pravna ili fizička osoba) koji aplicira na neki od programa Javnog poziva nije dostavio izvještaj o namjenskom utrošku sredstava koje je dobio od FMON a koji je bio dužan dostaviti, njegova prijava se neće razmatrati.
* Svi projekti koji budu odobreni u okviru ovog programa i realizirani u decembru 2025. godine smatrat će se integralnim dijelom programa obilježavanja ovogodišnjeg Dana nauke u Federaciji BiH, te su aplikanti kojima budu dodjeljena sredstva obavezni da to navedu u svojim promotivnim i drugim projektnim materijalima namjenjenim Javnosti, kao i u medijskim istupima, te o tome informiraju Ministarstvo.
* Neblagovremene i neodgovarajuće prijave neće se uzimati u razmatranje.
 |